**TISZAVASVÁRI HELYI VÁLASZTÁSI BIZOTTSÁG**

**8/2014. (VIII.29.) számú határozata**

**Dr. Hosszú József függetlenként induló polgármesterjelölt nyilvántartásba vételéről**

A Tiszavasvári Helyi Választási Bizottság Dr. Hosszú József függetlenként induló polgármester jelölt nyilvántartásba vétele tárgyában meghozta a következő

**h a t á r o z a t o t**:

A Tiszavasvári Helyi Választási Bizottság a 2014. október 12-ére kitűzött helyi önkormányzati képviselők és polgármesterek választásán **Dr. Hosszú József** (4440 Tiszavasvári,……….. szám alatti lakost), **mint független jelöltként induló polgármester-jelöltet az 1/2014. szám alatt a polgármester-jelöltek nyilvántartásába felveszi.**

A határozat ellen annak meghozatalától számított három napon belül jogszabálysértésre hivatkozással, illetve a választási bizottság mérlegelési jogkörben hozott döntése ellen a Területi Választási Bizottsághoz címzett fellebbezést lehet benyújtani a Tiszavasvári Helyi Választási Bizottságnál (4400 Tiszavasvári, Városháza tér 4.). A fellebbezést úgy kell benyújtani, hogy az legkésőbb 2014. szeptember 1-jén 16.00 óráig a Helyi Választási Bizottsághoz megérkezzen.E határidő jogvesztő.

**INDOKOLÁS**

Dr. Hosszú József 4440 Tiszavasvári, ………….. szám alatti lakos 2014. augusztus 26–án az előírt nyomtatvány kitöltésével és a jelöltállításhoz szükséges minimum 300 db érvényes ajánlószelvény leadásával a 2014. október 12-ére kitűzött helyi önkormányzati képviselők és polgármesterek választására polgármester-jelöltté nyilvánítását kérte a Helyi Választási Bizottságtól. A Helyi Választási Iroda a szükséges ellenőrzéseket (választói jogosultság, ajánlások érvényessége) elvégezte, melyek után a választási bizottság a jelölt nyilvántartásba vételéről határozott.

Megállapította, hogy a jelöltállítás megfelel a választási eljárásról szóló 2013. évi XXXVI. törvény (Ve.) XIV. fejezetében, és a helyi önkormányzati képviselők és polgármesterek választásáról szóló 2010. évi L. törvény (továbbiakban: Övjt.) 9.§ (3) bekezdésében foglalt, az ajánlásra vonatkozó rendelkezéseknek.

Az Övjt. 9. § (3) bekezdése szerint polgármesterjelölt az, akit 10000 lakost meghaladó, de 100000 vagy annál kevesebb lakosú település esetén legalább 300 választópolgár jelöltnek ajánlott.

Tiszavasvári városban a polgármester jelöltséghez legalább 300 db érvényes ajánlószelvény szükséges. A Helyi Választási Bizottság megállapította, hogy Dr. Hosszú József a jelöléshez szükséges, a törvényben előírt számú érvényes ajánlószelvényt benyújtotta, így a jelöltté nyilvánításról határozott.

A Helyi Választási Bizottság tájékoztatja a központi névjegyzékben szereplő választópolgárt, a jelöltet, jelölő szervezetet, továbbá az ügyben érintett természete és jogi személyt, jgi személyiség nélküli szervezetet, hogy a választási bizottság I. fokú határozata ellen fellebbezést nyújthat be. A fellebbezésnek tartalmaznia kell a fellebbezés jogalapját (jogszabálysértésre hivatkozás, illetve a választási bizottság mérlegelési jogkörben hozott döntése), a fellebbezés benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának számát és típusát, vagy jelölő szervezet vagy más szervezet esetében a bírósági nyilvántartásba vételi számát. A fellebbezés benyújtója választása szerint megadhatja telefaxszámát, vagy elektronikus levélcímét, illetőleg kézbesítési megbízottjának nevét és telefaxszámát, vagy elektronikus levélcímét. A fellebbezésben új tények és bizonyítékok is felhozhatók.

A Helyi Választási Bizottság tájékoztatja továbbá az érdekelteket, hogy a fellebbezés a Választási Bizottság határozatának meghozataláig visszavonható, ugyanakkor a választási bizottság az eljárást hivatalból folytathatja.

A Választási Bizottság a határozatát a Ve. 318. § (2) bekezdésben biztosított jogkörében eljárva hozta meg a Ve. 44. § és 46. § figyelembevételével, a jogorvoslatról való tájékoztatás a Ve. 224. § (1)-(4) bekezdésein alapul.

Tiszavasvári, 2014. augusztus 29.

**Kiss Tünde**

**HVB elnök**